THAI ส่งงบฯไตรมาส 1-2 ผู้สอบฯไม่แสดงความเห็น ถูกแขวน SP ทันที!
THAI ส่งงบฯไตรมาส 1-2 ผู้สอบฯไม่แสดงความเห็น ถูกแขวน SP ทันที!
THAI ส่งงบฯไตรมาส 1-2 ผู้สอบฯไม่แสดงความเห็น ถูกแขวน SP ทันที!
14 ส.ค. 2563

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.)  ขึ้นเครื่องหมาย SP หุ้น บริษัท การบินไทย จำกัด (มหาชน) หรือ THAI ตั้งแต่การซื้อขายรอบเช้าวันนี้ (14 ส.ค.) และจะขึ้นเครื่องหมาย NP ในวันที่ 17 ส.ค.2563 เนื่องจากผู้สอบบัญชีไม่ให้ข้อสรุปต่องบการเงินของบริษัทสิ้นสุดวันที่ 31 มี.ค. 2563 และ 30 มิ.ย. 2563 ซึ่งสำนักงาน ก.ล.ต. อาจสั่งการให้บริษัทแก้ไขงบการเงินได้
ทั้งนี้ THAI รายงานผลการดำเนินงานประจำไตรมาส 1/63 สิ้นสุด ณ วันที่ 31 มี.ค.2563 พลิกขาดทุน 2.27 หมื่นล้านบาท จากช่วงเดียวกันของปีก่อนมีกำไร 445.44 ล้านบาท โดยผู้สอบบัญชีไม่แสดงความเชื่อมั่นและมีข้อสังเกต/เรื่องอื่น เนื่องจาก 1. การขาดสภาพคล่องทางการเงินและการผิดนัดชำระหนี้ 2. ผลกระทบจากการแพร่ระบาดของโรคติดเชื้อไวรัสโคโรน่า 2019 ต่อการดำเนินงานของกลุ่มบริษัท และ3. การเข้าสู่กระบวนการแผนฟื้นฟูกิจการ
อย่างไรก็ตามในรายงานของผู้สอบบัญชี ผู้สอบบัญชีไม่สามารถให้ข้อสรุปต่อข้อมูลทางการเงินระหว่างกาลรวมของบริษัทฯ และบริษัทย่อยแต่เนื่องจากระบบของตลาดหลักทรัพย์ไม่มีตัวเลือกที่ตรงกับความเห็นของผู้สอบบัญชีบริษัทจึงจำเป็นต้องเลือกหัวข้อ “ไม่แสดงความเชื่อมั่นและมีข้อสังเกต/เรื่องอื่น”
ส่วนงวดไตรมาส 2/63 สิ้นสุด ณ วันที่ 30 มิ.ย.2563 ขาดทุน 5.34 พันล้านบาท ขาดทุนลดลง 23% จากปีก่อนขาดทุน 6.88 พันล้านบาท งวด 6 เดือนแรกปี 2563 มีผลขาดทุน 2.8 หมื่นล้านบาท เพิ่มขึ้น 335% จากปีก่อนขาดทุน 6.44 พันล้านบาท โดยผู้สอบบัญชีไม่แสดงความเชื่อมั่นและมีข้อสังเกต/เรื่องอื่น เนื่องจาก 1. การขาดสภาพคล่องทางการเงินและการผิดนัดชำระหนี้ 2. ผลกระทบจากการแพร่ระบาดของโรคติดเชื้อไวรัสโคโรน่า 2019 ต่อการดำเนินงานของกลุ่มบริษัท และ3. การเข้าสู่กระบวนการแผนฟื้นฟูกิจการ
อย่างไรก็ตามในรายงานของผู้สอบบัญชี ผู้สอบบัญชีไม่สามารถให้ข้อสรุปต่อข้อมูลทางการเงินระหว่างกาลรวมของบริษัทฯ และบริษัทย่อยแต่เนื่องจากระบบของตลาดหลักทรัพย์ไม่มีตัวเลือกที่ตรงกับความเห็นของผู้สอบบัญชีบริษัทจึงจำเป็นต้องเลือกหัวข้อ “ไม่แสดงความเชื่อมั่นและมีข้อสังเกต/เรื่องอื่น”